NÁVRH

Obecné zastupiteľstvo v obci Mokrá Lúka (ďalej len „OZ“) sa podľa ust. § 6 zákona č. 369/1990 Zb. o obecnom zriadení v znení neskorších predpisov, v súlade so zákonom č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov s poukazom na zákon č. 330/2023 Z. z., ktorým sa mení a dopĺňa zákon č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov a o zmene zákona Slovenskej národnej rady č. 372/1990 Zb. o priestupkoch v znení neskorších predpisov, uznieslo na vydaní tohto Všeobecne záväzného nariadenia obce Mokrá Lúka o používaní pyrotechnických výrobkov na území obce Mokrá Lúka (ďalej len „VZN“).

**§ 1**

**Úvodné ustanovenie**

Toto VZN upravuje používanie pyrotechnických výrobkov na území obce Mokrá Lúka a výšku správneho poplatku v prípade podania žiadosti o súhlas na použitie pyrotechnických výrobkov.

**§ 2**

**Používanie pyrotechnických výrobkov**

1. Používanie pyrotechnických výrobkov kategórie F2[[1]](#footnote-1) a F3[[2]](#footnote-2), ktorými sú petardy, zábleskové petardy, batérie petárd, batérie petárd s externou oporou, batérie zábleskových petárd, batérie zábleskových petárd s externou oporou, výmetnice, míny, rímske sviece, rakety obsahujúce pyrotechnickú jednotku, ktorej hlavným efektom je hluk a kombinácie obsahujúce prvok petardy alebo zábleskové petardy, je celoročne zakázané osobitným predpisom. [[3]](#footnote-3)
2. Používanie ostatných pyrotechnických výrobkov kategórie F2, F3, P1 a T1[[4]](#footnote-4), ktorých použitie nie je zakázané podľa ods. 1 § 2 tohto VZN, je možné len v období **od 31. decembra** príslušného kalendárneho roka **do 1. januára** nasledujúceho kalendárneho roka nasledovne:
3. 31. decembra v čase od 18:00 hod. do 24:00 hod. a 1. januára v čase od 00:00 hod. do 02:00 hod.,
4. na miestach v minimálnej vzdialenosti 250 m od zariadení a lokalít podľa osobitného predpisu[[5]](#footnote-5).

**§ 3**

**Určenie výšky správneho poplatku**

1. V prípade podania písomnej žiadosti o súhlas na použitie pyrotechnických výrobkov kategórie F2 a F3 podľa osobitného predpisu [[6]](#footnote-6), ktorých použitie nie je zakázané, v období od 2. januára do 30. decembra, sa stanovuje správny poplatok **30 Eur.**
2. Správny poplatok je splatný pri podaní žiadosti o súhlas na použitie pyrotechnických výrobkov.

**§ 4**

**Priestupky**

Priestupky na úseku používania pyrotechnických výrobkov upravuje osobitný predpis. [[7]](#footnote-7)

**§ 5**

**Spoločné a záverečné ustanovenia**

1. OZ sa uznieslo na prijatí tohto VZN č. xxx/2024 o používaní pyrotechnických výrobkov na území obce Mokrá Lúka, na svojom xx. zasadnutí dňa xx.xx.xxxx.
2. Toto VZN nadobúda účinnosť xx.xx.xxxx.
3. Pre oblasti neupravené týmto VZN platia primerane ustanovenia všeobecne záväzných právnych predpisov Slovenskej republiky.

# 

...........................................................

**MVDr. Juraj Galo**

starosta obce

Návrh tohto VZN bol zverejnený na webovom sídle a na úradnej tabuli obce dňa xx.xx.xxxx na dobu najmenej 15 dní.

**Návrh na uznesenie**

## Obecné zastupiteľstvo v Mokrej Lúke

## prijíma – Všeobecne záväzné nariadenie obce Mokrá Lúka o používaní pyrotechnických výrobkov na území mesta Revúca

**Dôvodová správa**

Na základe prijatia zákona č. 330/2023 Z. z., ktorým sa mení a dopĺňa zákon č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov, obec Mokrá Lúka navrhuje prijať toto VZN, ktorým sa upraví používanie pyrotechnických výrobkov na území obce Mokrá Lúka a zároveň určí správny poplatok v prípade podania žiadosti o súhlas na použitie pyrotechnických výrobkov.

1. Nariadenie vlády Slovenskej republiky č. 70/2015 Z. z. o sprístupňovaní pyrotechnických výrobkov na trhu v znení neskorších predpisov [↑](#footnote-ref-1)
2. Nariadenie vlády Slovenskej republiky č. 70/2015 Z. z. o sprístupňovaní pyrotechnických výrobkov na trhu v znení neskorších predpisov [↑](#footnote-ref-2)
3. § 53 ods. 2 zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v znení neskorších predpisov [↑](#footnote-ref-3)
4. Nariadenie vlády Slovenskej republiky č. 70/2015 Z. z. o sprístupňovaní pyrotechnických výrobkov na trhu v znení neskorších predpisov [↑](#footnote-ref-4)
5. § 53 ods. 4, písm. b) zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v znení neskorších predpisov [↑](#footnote-ref-5)
6. 53 ods. 5 zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v znení neskorších predpisov [↑](#footnote-ref-6)
7. § 80 zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v znení neskorších predpisov [↑](#footnote-ref-7)